**Individuálna výročná správa**

**Obce Lieskovany**

**za rok 2014**

 **............................**

 **starosta obce**

**OBSAH str.**

1. Základná charakteristika obce 3

 1.1 Geografické údaje 3

 1.2 Demografické údaje 3

 1.3 Ekonomické údaje 3

 1.4 Symboly obce 4

 1.5 História obce 4

 1.6 Pamiatky 5

 1.7 Významné osobnosti obce 6

 1.8 Výchova a vzdelávanie 6

 1.9 Zdravotníctvo 6

 1.10 Sociálne zabezpečenie 6

 1.11 Kultúra 6

 1.12 Hospodárstvo 7

 1.13 Organizačná štruktúra obce 8

2. Rozpočet obce na rok 2013 a jeho plnenie 8

 2.1 Plnenie príjmov za rok 2013 9

 2.2 Čerpanie výdavkov za rok 2013 10

3. Hospodárenie obce a rozdelenie výsledku hospodárenia za rok 2013 11

4. Bilancia aktív a pasív v eurách 12

 4.1 Aktíva 12

 4.2 Pasíva 13

5. Vývoj pohľadávok a záväzkov v eurách 13

 5.1 Pohľadávky 13

 5.2 Záväzky 14

6. Hospodársky výsledok 14

7. Ostatné dôležité informácie 15

 7.1 Prijaté granty a transfery 15

 7.2 Poskytnuté dotácie 15

 7.3 Významné investičné akcie v roku 2013 15

 7.4 Predpokladaný budúci vývoj činnosti 16

 7.5 Udalosti osobitného významu po skončení účtovného obdobia 16

**1. Základná charakteristika Obce Lieskovany**

Obec je samostatný územný samosprávny a správny celok Slovenskej republiky. Obec je právnickou osobou, ktorá za podmienok ustanovených zákonom samostatne hospodári s vlastným majetkom a s vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov.

**Geografické údaje**

Geografická poloha obce: Lieskovany sú [obec](http://sk.wikipedia.org/wiki/Obec_%28slovensk%C3%A1_spr%C3%A1vna_jednotka%29) na [Slovensku](http://sk.wikipedia.org/wiki/Slovensko) v okrese [Spišská Nová Ves](http://sk.wikipedia.org/wiki/Okres_Spi%C5%A1sk%C3%A1_Nov%C3%A1_Ves), v [Košickom kraji](http://sk.wikipedia.org/wiki/Ko%C5%A1ick%C3%BD_kraj). Obec sa nachádza v južnej časti Hornádskej kotliny na pravom brehu Levočského potoka.

Súradnice: [48°55′41″S 20°36′09″V](http://tools.wmflabs.org/geohack/geohack.php?pagename=Lieskovany&language=sk&params=48.9281_N_20.6025_E_region:SK_type:city)

Susedné mestá a obce : Markušovce, Spišská Nová Ves, Harichovce, Danišovce, Teplička, Matejovce nad Hornádom.

Celková rozloha obce : 1,76 km2 (176 ha)

Nadmorská výška : 434 m

**Demografické údaje**

Hustota a počet obyvateľov : 185,23 obyv./ km2 a 326 obyvateľov k 31.12.2014

Národnostná štruktúra :

|  |  |  |
| --- | --- | --- |
|  | **Počet obyvateľov** | **%** |
| slovenský | 326 | 100 |

Štruktúra obyvateľstva podľa náboženského významu :

|  |  |  |
| --- | --- | --- |
|  | **Počet obyvateľov** | **%** |
| Rímskokatolícka cirkev | 321 | 98,5 |
| Gréckokatolícka cirkev | 2 | 0,6 |
| Ostatné a nezistené | 3 | 0,9 |

**Ekonomické údaje**

Nezamestnanosť v obci : približne ­­­2%

Nezamestnanosť v okrese Spišská Nová Ves: 15,12%

**Symboly obce**

Erb obce :

|  |
| --- |
|   |
| Erb Lieskovany | V zelenom štíte pod zlatým obilným snopom na čírnej pažiti stojaci zlatý pluh so striebornými radlicami. Vo väčšom erbe obce Lieskovany vyrastá z horného okraja štítu zelená lieska so zlatými orieškami. |  |  |
|  |  |  |
|  |  |  |
|  |  |  |

Vlajka obce :

Vlajka obce Lieskovany pozostáva zo štyroch pozdĺžnych pruhov vo farbách žltej (1/6), zelenej (2/6), bielej (1/6) a zelenej (2/6)

Pečať obce :


 Pečať obce Lieskovany je okrúhla, uprostred s obecným symbolom a kruhopisom OBEC LIESKOVANY. Priemer má 35 mm, čo je v súlade s domácimi zvyklosťami a predpismi o používaní pečiatok s obecnými symbolmi.

**História obce**

**Prvá písomná zmienka** o obci pochádza z roku 1277. Obyvatelia plnili povinnosti kráľovské a strážne služby. Boli majetkom Mariássyovcov až do roku 1848. Za vlády Márie Terézie získava obec pečať (r. 1772), erb, vlajku a ďalšie symboly. V roku 1787 mala obec 18 domov a 116 obyvateľov a v roku 1869 127 obyvateľov. V roku 1930 bola vybudovaná škola. V roku 1952 bol zavedený telefón a v roku 1955-56 bola obec elektrifikovaná. Od roku 1987 do roku 1990 bola obec miestnou časťou Spišskej Novej Vsi. Po osamostatnení sa nastáva ďalší intenzívny rozvoj obce. Po osamostatnení v roku 1990 sa v obci v roku 1991 vybudoval verejný vodovod a zrekonštruovala sa existujúca kanalizácia a rozšírila sa o novu kanalizačnú sieť a previedla sa výstavba ČOV.V roku 1994 bol zrekonštruovaný rozvod elektrickej siete a prevedená výstavba novej trafostanice. V roku 1999 bola obec plynofikovaná. V roku 2001 bol schválený Územný plán obce a rozšírenie zastavaného územia obce. V roku 2005 bol zrekonštruovaný kultúrny dom z podporou z prostriedkov z Európskeho fondu rozvoja. V roku 2006 boli zrekonštruované miestne komunikácie a vybudovali sa nové, taktiež  z prostriedkov Európskeho fondu rozvoja.

Ďalšie názvy obce

1277) Lescoch, (1328) Liskuan, (1332) Stoyk, (1435) Lezkowan, (1464) Stokfalva alias Lyskowan, (1427) Monyoros, (1564) Monioros, Leczkocz, (1773) Leskowjan, (1920) Leskoviany, (1927) Lieskoviany, (1946) Lieskovany, maďarsky Leszkovján, Leszkovány, nemecky Haselsdorf, Sleckensdorf

**Pamiatky**

**Kaplnka Nanebovzatia Panny Márie**

Neoklasicistická z konca 19. stor., obnovená v roku 1933.

### Rímsko-katolícky kostol Nanebovzatia Panny Márie

### P3070008

Dominantou tejto obce je nový kostol zasvätený Nanebovzatiu panny Márie. Základný kameň tohto kostola požehnal Ján Pavol II. pri svojej prvej návšteve Slovenska v roku 1990 a kostol požehnal 15.8.1990 spišský diecézny biskup Mons. František Tondra. Ide o moderný kostol, ktorý aj priestorovo počíta s rastom počtu cirkevnej obce. O stavbu kostola sa zaslúžil vtedajší správca farnosti Michal Vitkovský. Aj tento kostol je temperovaný vodným radiátorovým systémom a aj v zimnom období je v ňom veriacim príjemne. Okolie kostola je vynikajúcou ukážkou záhradnej architektúry (trávnik, zavlažovanie, kroviny), o čo sa stará firma Muškát pána Jána Živčáka. Od roku 2005 má kostol novú drevenú krížovú cestu z dielne majstra Štefana Barnáša z Kežmarku.

**Iné zaujímavosti**

Pamätná tabula venovaná Odvlečeným do Gulagov, mučeným a protiprávne väzneným komunistickým režimom

**Významné osobnosti obce**

**Prof.Dr. Étienne Krotký** – profesor francúzštiny, filozofie najprv na základnej škole, neskôr na gymnáziách a na Katolíckej univerzite v Betleheme. V súčasnosti pôsobí v Sorbone v Paríži. Venuje sa vedeckej práci. Zaoberá sa skúmaním pedagogických metód a filozofie v diele Komenského, Descartesa a ďalších významných pedagógov – mysliteľov.

**Výchova a vzdelávanie**

V súčasnosti výchovu a vzdelávanie detí v obci poskytuje:

Materská škola Lieskovany

* Riaditeľ: Emília Šoltesová
* Adresa: Lieskovany 50, 0532
* telefón: 053/447302
* Počet žiakov materskej školy: 18

Materská škola v Lieskovanoch je jednotriedna s maximálnou kapacitou 17 detí. Poskytuje celodennú starostlivosť deťom od 2 - 6 rokov, deťom s odloženým začiatkom povinnej školskej dochádzky a tiež poskytujeme deťom možnosť poldenného pobytu.

Výchovná – vzdelávacia  činnosť sa uskutočňuje podľa školského vzdelávacieho programu  ,,KONIKY“, ktorý charakterizuje materskú školu podľa miesta, ktoré je v dedine veľmi známe. Je ním areál HIPPOTOUR – Pavla Haška, kde deti MŠ poznávajú život koní, pozorujú ich výcvik a venujú sa jazde na koňoch počas celého školského roka 1x v týždni.

V školskom roku 2014-2015 pokračoval školský vzdelávací program/aktivitea - ,, Lezenie na umelej lezeckej stene“, ktorá je deťom k dispozícii na detskom ihrisku v obci neďaleko materskej školy.  Tieto aktivity sú jedinečné a venuje sa im len naša MŠ.

**Zdravotníctvo**

Občania obce na základe voľného výberu lekárov využívajú služby praktických lekárov a stomatologických ambulancií v okresnom meste Spišská Nová Ves.

**Sociálne zabezpečenie**

Obec nemá zriadenú opatrovateľskú službu, ale na základe doterajšieho vývoja možno očakávať, že rozvoj sociálnych služieb sa bude musieť orientovať na rozšírenie služieb pre dôchodcov.

**Kultúra**

 Spoločenský a kultúrny život v obci zabezpečuje :

Jazdecký areál HIPOTOUR Lieskovany

Jazdecký areál má k dispozícii 40 koní, na ktorých je možno jazdiť na dvore areálu, v krytej jazdiarni , alebo v terénoch okolia obce. Pre začiatočníkov je možnosť výučby jazdy na koni. K dispozícii sú hygienické zariadenia a minibar v jazdiarni. K ďalším službám patria jazdy na kočoch a rehabilitačné jazdy na koňoch. Každoročne na ukončenie sezóny sa poriada Hubertova jazda.





Lezecká súťaž na umelej stene – Lieskovanská karabína v spolupráci horolezeckým klubom JAMES, kde je zastúpenie súťažiacich pestré od najmenších škôlkarov cez deti I. a II. stupňa ZŠ,  juniorov, mužov žien a veteránov.

**Hospodárstvo**

V obci sa nachádza jedna predajňa potravín.

* Betka Potraviny MIX Lieskovany

*Prevádzkovanie obchodu s potravinami, predaj alkoholických a nealkoholických nápojov, drogérie, mäsových výrobkov a doplnkového sortimentu.*

Najvýznamnejší poskytovatelia služieb v obci :

* Cyril Klučár, Lieskovany 18, 053 21 Lieskovany

Maloobchod so železiarskym tovarom, farbami a sklom v špecializovaných predajniach

* DREVOLEN s.r.o., Lieskovany 86, 05321 Lieskovany

Veľkoobchod s drevom, stavebným materiálom a sanitárnymi zariadeniami

* Ján Živčák – Záhradníctvo Muškát, Lieskovany 7, 053 21 Lieskovany

Sprostredkovanie obchodu s rozličným tovarom

* Ľubomír Kapusta – KLK, Lieskovany 18, 053 21 Lieskovany

Maloobchod so železiarskym tovarom, farbami a sklom v špecializovaných predajniach

* Vladimír Krotký – VEKA LOOK, Lieskovany 17, 053 21 Lieskovany

Ostatný maloobchod v nešpecializovaných predajniach

* Vladimír Vytykač, Lieskovany 107, 053 21 Lieskovany

Realitná činnosť

* VINTAGE s.r.o., Lieskovany 132, 053 21 Lieskovany

**Organizačná štruktúra obce**

Starosta obce: JUDr. Peter Tokoly

Zástupca starostu: Pavel Haško

Hlavný kontrolór obce: Ing. Stanislav František

Obecné zastupiteľstvo: Ján Živčák

 Marcela Kapustová

 Janka Franková

 Mgr. Veronika Šebestová

 Pavel Haško

Obecný úrad: Jana Dobiášová

**2. Rozpočet obce na rok 2014 a jeho plnenie**

Rozpočet obce je základným nástrojom finančného hospodárenia v príslušnom rozpočtovom roku, ktorým sa riadi financovanie úloh a funkcií obce v príslušnom rozpočtovom roku. Rozpočet obce je súčasťou rozpočtu verejnej správy. Rozpočtový rok je zhodný s kalendárnym rokom. Rozpočet obce vyjadruje samostatnosť hospodárenia obce. Rozpočet obce obsahuje príjmy a výdavky, v ktorých sú vyjadrené finančné vzťahy:

- k právnickým osobám a fyzickým osobám - podnikateľom pôsobiacim na území obce,

- ako aj k obyvateľom žijúcim na tomto území vyplývajúce pre ne zo zákonov a z iných všeobecne záväzných právnych predpisov, zo VZN obce, ako aj zo zmlúv.

Rozpočet obce zahŕňa aj finančné vzťahy štátu k rozpočtom obcí :

- podiely na daniach v správe štátu,

- dotácia na úhradu nákladov preneseného výkonu štátnej správy,

- ďalšie dotácie v súlade so zákonom o štátnom rozpočte na príslušný rozpočtový rok.

Rozpočet obce môže obsahovať finančné vzťahy :

- k rozpočtom iných obcí,

- k rozpočtu VÚC, do ktorého územia obec patrí, ak plnia spoločné úlohy.

Základným nástrojom finančného hospodárenia obce bol rozpočet obce na rok 2014. Obec v roku 2014 zostavila rozpočet podľa ustanovenia § 10 odsek 7) zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Rozpočet obce na rok 2014 bol zostavený ako prebytkový. Bežný rozpočet bol zostavený ako prebytkový a kapitálový rozpočet ako schodkový.

Hospodárenie obce sa riadilo podľa schváleného rozpočtu na rok 2014.

Rozpočet obce bol schválený obecným zastupiteľstvom dňa 13.12.2013 uznesením č. 37/2013.

Rozpočet bol zmenený 1 krát:

* zmena schválená dňa 26.09.2014 uznesením č. 59/2013

**Rozpočet obce k 31.12.2014 v eurách**

**Kapitálový rozpočet**

**Finančné operácie**

**Nerozpočtované pohyby**

**Rekapitulácia**

**Výsledok hospodárenia:**

Obec Lieskovany za r. 2014 vykázala výsledok hospodárenia vo výške -4.897,71 EUR.

Výsledok hospodárenia obce podľa metodiky ESA 95 je 2.807 EUR.

Prebytok rozpočtu obce za r. 2014 je vykázaný podľa ustanovení zákona č. 583/2004 Z.z. vo výške **3.010,86** **EUR**.

Výsledok rozpočtového hospodárenia po zohľadnení finančných operácií, ktorý bude základom pre tvorbu rezervného fondu, je vyčíslený vo výške **1.024,51 EUR.**

 Peňažné fondy

Zostatky k 31.12.2014:

 1) rezervný fond: 2.863,77 EUR;

 2) sociálny fond: 80,64 EUR.

 Zostatky na účtoch k 31.12.2014: 6.158,77 EUR.

 Zostatok v pokladnici k 31.12.2014: 60,44 EUR.

**Bilancia aktív a pasív**

 **Aktíva**

|  |  |  |
| --- | --- | --- |
| **Názov**  | **ZS k 1.1.2014 v EUR** | **KZ k 31.12.2014 v EUR** |
| **Majetok spolu** | **651 139,88** | **642 656,04** |
| **Neobežný majetok spolu** | **639 654,01** | **630 956,04** |
| z toho : |  |  |
| Dlhodobý nehmotný majetok | 0,00 | 0,00 |
| Dlhodobý hmotný majetok | 607 260,57 | 598 562,60 |
| Dlhodobý finančný majetok | 32 393,44 | 32 393,44 |
| **Obežný majetok spolu** | **11 485,87** | **11 623,02** |
| z toho : |  |  |
| Zásoby | 507,48 | 0,00 |
| Zúčtovanie medzi subjektami VS | 0,00 | 0,00 |
| Dlhodobé pohľadávky | 1 301,35 | 0,00 |
| Krátkodobé pohľadávky  | 4 438,98 | 5 403,81 |
| Finančné účty  | 5 238,06 | 6 219,21 |
| Poskytnuté návratné fin. výpomoci dlh. | 0,00 | 0,00 |
| Poskytnuté návratné fin. výpomoci krát. | 0,00 | 0,00 |
| **Časové rozlíšenie**  | **0,00** | **76,98** |

 **Pasíva**

|  |  |  |
| --- | --- | --- |
| **Názov** | **ZS k 1.1.2014 v EUR** | **KZ k 31.12.2014 v EUR** |
| **Vlastné imanie a záväzky spolu** | **651 139,88** | **642 656,04** |
| **Vlastné imanie**  | **518 607,80** | **54 670,58** |
| z toho : |  |  |
| Oceňovacie rozdiely  | 0,00 | 0,00 |
| Fondy | 453,40 | 0,00 |
| Výsledok hospodárenia  | 518 154,40 | 54 670,58 |
| **Záväzky** | **40 448,42** | **36 895,25** |
| z toho : |  |  |
| Rezervy  | 2 204,22 | 950,00 |
| Zúčtovanie medzi subjektami VS | 25,35 | 0,00 |
| Dlhodobé záväzky | 71,45 | 88,22 |
| Krátkodobé záväzky | 6 957,61 | 7 250,44 |
| Bankové úvery a výpomoci | 31 189,79 | 28 606,59 |
| **Časové rozlíšenie** | **92 083,66** | **551 090,21** |

Majetkové účasti obce:

 Obec Lieskovany je akcionárom Podtatranskej vodárenskej spoločnosti, a.s. a na účte cenných papierov sú akcie v celkovej hodnote 32.393,44 EUR.

**Prehľad o stave a vývoji dlhu**

 Vývoj bankového dlhu a stav k 31.12.2014:



**7. Ostatné dôležité informácie**

**Poskytnuté dotácie**

V roku 2014 obec neposkytla zo svojho rozpočtu dotácie v zmysle VZN o poskytovaní dotácií z rozpočtu obce.

**Významné investičné akcie v roku 2014**

Najvýznamnejšie investičné akcie realizované v roku 2014:

* Čiastočná výmena verejného osvetlenia

**Predpokladaný budúci vývoj činnosti**

Predpokladané investičné akcie realizované v budúcich rokoch:

* Rekonštrukcia verejného osvetlenia
* Rekonštrukcia ciest
* Vyporiadanie cintorína

**Udalosti osobitného významu po skončení účtovného obdobia**

Obec nezaznamenala žiadnu udalosť osobitného významu po skončení účtovného obdobia.

Vypracoval: JUDr. Peter Tokoly, za pomoci hlavného kontrolóra obce Ing. Františka Stanislava a Ing. Lei Furmanovej

V Lieskovanoch dňa 15.12.2015